Liveops

Liveops ialah sebuah syarikat pusat perhubungan yang beribu pejabat di Scottsdale, Arizona . Syarikat ini terbentuk hasil penggabungan syarikat CallCast, sebuah syarikat pemula dari Silicon Valley yang diasaskan pada tahun 2001 oleh Wendell Brown dan Bill Trenchard,  dengan syarikat Liveops, yang juga sebuah syarikat pemula pesaing, yang diasaskan pada tahun 2000 oleh Steve Doumar dan Doug Feirstein di Fort Lauderdale, Florida .  

Pada tahun 2015, syarikat itu memindahkan ibu pejabatnya ke Scottsdale. Liveops menyediakan perkhidmatan ejen untuk pelanggan di Amerika Syarikat untuk urusan insurans, kesihatan dan perkhidmatan manusia serta peruncit.

Liveops ialah salah satu syarikat "ekonomi gig " yang pertama dan industri tenaga kerja maya yang bekerja dari rumah . Syarikat ini telah dipaparkan pada Kajian Kes INSEAD di Harvard Business Review .  Setakat tahun 2016, Liveops menggunakan tenaga kerja dari rumah yang besar dengan seramai 25,000 pekerja sementara, bekerja dari rumah, dan platform laman web syarikat ini telah memproses lebih daripada satu bilion minit interaksi perkhidmatan pelanggan.

Sejarah 
Pada tahun 2003, Liveops yang beribu pejabat di Florida bergabung dengan syarikat CallCast yang beribu pejabat di California. Gabungan syarikat ini dijenamakan semula sebagai Liveops, dan memindahkan ibu pejabatnya ke Redwood City, California pada tahun 2004. 

Pada tahun 2006, Liveops menamakan bekas COO untuk syarikat eBay, Maynard Webb sebagai Ketua Pegawai Eksekutifnya. 

Pada tahun 2011, Liveops menamakan bekas presiden syarikat Sybase, Marty Beard sebagai CEO baharunya. 

Pada tahun 2014, syarikat BlackBerry mengambil Marty Beard sebagai COO baharu mereka  dan Liveops menamakan bekas VP untuk syarikat ShoreTel, Vasili Triant sebagai CEO baharunya. 

Pada Julai tahun 2015, Liveops memindahkan ibu pejabat mereka dari Redwood City di California ke Cedar Park di Texas . 

Pada Oktober tahun 2015, Liveops membuka ibu pejabat Perkhidmatan Ejen yang baharu di Scottsdale, Arizona. 

Pada Disember tahun 2015, Liveops mengumumkan bahawa syarikat Rakan Kongsi Ekuiti Marlin akan memperoleh perniagaan Platform Awan (Cloud platform) Liveops. 

Pada Disember tahun 2016, Keith Leimbach dinamakan sebagai Ketua Pegawai Eksekutif. 

Pada September tahun 2017, Liveops menamakan bekas COO, Greg Hanover sebagai Ketua Pegawai Eksekutif.

Pembiayaan 
Liveops ialah syarikat pemula yang disokong melalui modal teroka dan telah menerima lebih daripada $50 juta USD dalam pembiayaan modal teroka. ]

Syarikat CallCast (sebelum bergabung dengan Liveops) telah berjaya mengumpul pusingan pembiayaan Siri A sebanyak $1 juta USD pada Januari tahun 2002 dengan pembiayaan daripada Scott Banister, Wendell Brown, Reid Hoffman, Josh Kopelman, dan Bill Trenchard.

Syarikat Liveops berjaya mengumpul dana pada pusingan Siri B sebanyak $22 juta USD pada 1 April tahun 2004 yang diketuai oleh Menlo Ventures dan CMEA Capital.

Pada 13 Februari tahun 2007, syarikat itu memperoleh dana dari pusingan Siri C sebanyak $28 juta USD daripada Menlo Ventures, CMEA Capital, Benchmark dan Michael Dearing.

Rujukan

Pautan luar 

 Laman Web Rasmi
Syarikat multinasional berpusat di Amerika Syarikat
Syarikat yang ditubuhkan pada 2000
Syarikat swasta Amerika Syarikat